Source: https://www.riigiteataja.ee/akt/104062013002
Timestamp: 2019-01-19 04:43:19+00:00

Document:
Põllumajandustootja asendamise toetuse saamiseks esitatavad nõuded, toetuse taotluse esitamise ja taotluse menetlemise kord – Riigi Teataja
Põllumajandustootja asendamise toetuse saamiseks esitatavad nõuded, toetuse taotluse esitamise ja taotluse menetlemise kord - sisukord
§ 4 Nõuded põllumajandustootjale, kellele osutatakse toetatavat asendusteenust
§ 5 Nõuded toetuse saamiseks
§ 6 Toetuse määr, suurus ja abikõlblikud kulud
§ 7 Taotluse esitamise tähtaeg ja toetuse taotlemine
§ 8 Taotluse läbivaatamine ja otsuse tegemine
§ 10 Toetuse arvutamine ja maksmine
RT I, 04.06.2013, 2
Vastu võetud 08.09.2008 nr 90
RTL 2008, 77, 1064
12.11.2009 RTL 2009, 86, 1250 23.11.2009
09.06.2011 RT I, 14.06.2011, 2 17.06.2011
13.06.2012 RT I, 19.06.2012, 3 01.07.2012
30.05.2013 RT I, 04.06.2013, 1 07.06.2013
Määrusega kehtestatakse põllumajandustootja asendamise toetuse (edaspidi toetus) saamiseks esitatavad nõuded, toetuse määr ja suurus ning toetuse taotlemise ja taotluse menetlemise kord.
Põllumajandustootjale asendusteenuse osutamine on riigiabi komisjoni määruse (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001 (ELT L 358, 16.12.2006, lk 3–21), mõistes.
Toetust võib taotleda põllumajandustootja asendusteenust osutav isik, kes vastab §-s 5 sätestatud nõuetele (edaspidi taotleja).
§ 4. Nõuded põllumajandustootjale, kellele osutatakse toetatavat asendusteenust
(1) Põllumajandustootjal, kellele osutatakse toetatavat asendusteenust, ei või asendusteenuse osutamise aastale eelnenud majandusaastal olla rohkem kui kuus töötajat ja tema asendusteenuse osutamise aastale eelnenud aasta netokäive ei või ületada 958 675 eurot ning tema ettevõttes peab Põllumajanduse Registrite ja Informatsiooni Ameti (edaspidi PRIA) põllumajandusloomade registri andmetel olema vähemalt viiele loomühikule vastaval hulgal veiseid, sigu, lambaid või kitsi.
[RT I, 19.06.2012, 3 - jõust. 01.07.2012]
(11) Veiste, lammaste ja kitsede loomühikute arvutamise aluseks võetakse PRIA põllumajandusloomade registri andmetel põllumajandustootja ettevõttes olevate veiste, lammaste või kitsede arv asendusteenuse osutamise aasta 1. jaanuari seisuga ning sigade loomühikute arvutamise aluseks võetakse PRIA põllumajandusloomade registri andmetel põllumajandustootja ettevõttes olevate sigade arv asendusteenuse osutamise aastale eelnenud aasta 1. mai seisuga.
(2) Lõikes 1 nimetatud netokäibe ja töötajate arvu puhul lähtutakse lisas 2 toodud andmetest.
(3) Lõikes 1 nimetatud loomühikud (edaspidi lü) arvutatakse järgmiselt:
1) üle 24 kuu vanune veis 1 lü;
2) 6‒24 kuu vanune veis 0,6 lü;
4) emis (sh põrsastega) või kult 0,33 lü;
5) nuumsiga 0,1 lü;
6) üle 1 aasta vanune kits või lammas, utt talledega 0,5 lü.
§ 5. Nõuded toetuse saamiseks
(1) Toetust võib anda taotlejale, kes:
2) korraldab põllumajandustootja asendaja (edaspidi asendaja) koolitust;
4) osutab asendusteenust §-s 4 sätestatud nõuete kohase põllumajandustootjaga sõlmitud lepingu alusel.
(2) Asendaja on isik, kellel on põllumajanduslik keskeri-, kutsekesk- või kõrgharidus või kellele on antud «Kutseseaduse» alusel ja korras «Kutseseaduse» lisas 1 toodud kvalifikatsiooniraamistikus sätestatud vähemalt I kutsetasemele vastav kutse põllumajandustöötajana töötamiseks või kes on läbinud taotleja korraldatud või tellitud asendaja koolituse ning kellel on vähemalt aastane töökogemus põllumajandusettevõttes.
§ 6. Toetuse määr, suurus ja abikõlblikud kulud
[RT I, 04.06.2013, 1 - jõust. 07.06.2013]
(1) Toetusega hüvitatakse taotlejale kuni 100 protsenti § 4 lõikes 1 sätestatud nõuetele vastava põllumajandustootja asendamiseks tehtud kuludest põllumajandustootja majandusaasta jooksul tema:
1) puhkuse ajal kokku kuni 28 kalendripäeva;
2) haiguse ajal kokku kuni 21 kalendripäeva;
3) kuni seitsmeaastase lapse põetamise ajal kokku kuni viis kalendripäeva;
4) rasedus- ja sünnituspuhkuse ajal kokku kuni 140 kalendripäeva.
(2) Lõike 1 punktis 2 nimetatud juhul põllumajandustootjale asendusteenuse osutamise korral on toetuse arvutamise ja maksmise aluseks põllumajandustootjale väljastatud haigusleht.
(3) Lõike 1 punktis 3 nimetatud juhul põllumajandustootjale asendusteenuse osutamise korral on toetuse arvutamise ja maksmise aluseks põllumajandustootjale väljastatud hooldusleht.
(4) Lõike 1 punktis 4 nimetatud juhul põllumajandustootjale asendusteenuse osutamise korral on toetuse arvutamise ja maksmise aluseks põllumajandustootjale väljastatud sünnitusleht.
(5) Toetuse tunnitasu määr on 13 eurot.
(6) Toetuse suuruse arvutamisel lähtutakse asendatud tundide arvust arvestusega, et ühe päeva kohta hüvitatakse kuni kaheksa tundi kestnud asendamise kulud.
(7) Toetuse kogusummast vähemalt 80% kasutab taotleja järgmiste põllumajandustootja asendamisega seotud kulude katmiseks:
1) asendaja töötasu koos sotsiaalmaksu ja töötuskindlustusmaksega;
2) asendaja asendusteenuse osutamisega seotud sõidukulud;
3) asendusteenusega seotud koolituskulud;
4) kulud asendaja tööriietele.
(8) Toetuse kogusummast kuni 20%, kuid mitte rohkem kui 103 000 eurot majandusaastas võib kasutada asendusteenuse osutamisega seotud järgmiste halduskulude katmiseks:
1) asendusteenuse korraldamisega seotud personalikulud koos sotsiaalmaksu ja töötuskindlustusmaksega;
2) asendusteenuse korraldamisega seotud personali sõidukulud;
3) asendusteenuse osutamiseks vajaliku veebilehe haldamise ja arendamise kulud;
4) asendusteenuse korraldamisega seotud üldkulud (sh kommunaalkulud, bürootarbed, sidekulud);
5) asendusteenuse korraldamisega seotud reklaami- ja teavituskulud.
(9) Sõidukulude hüvitamise eelduseks on sõidupäeviku ning kütuse ostu tõendavate dokumentide olemasolu, ühissõiduki kasutamise kulude hüvitamise eelduseks on kasutatud sõidupileti olemasolu. Sõidupäevik peab sisaldama sõidukit kasutava isiku ees- ja perekonnanime, sõiduauto riikliku registreerimismärgi andmeid, sõiduauto spidomeetri kaugusmõõdiku alg- ja lõppnäitu ning iga tööülesande täitmiseks tehtud sõidu kuupäeva ja sõidu eesmärki.
(10) Kulud peavad olema taotleja poolt põhjendatud, selged, üksikasjalikult kirjeldatud, majanduslikult otstarbekad ja tegevuse eesmärkide saavutamiseks vajalikud.
§ 7. Taotluse esitamise tähtaeg ja toetuse taotlemine
(1) Taotluse saab esitada eelmises kvartalis osutatud asendusteenuse kulude hüvitamiseks eelarveaasta iga kvartali esimese 10 tööpäeva jooksul. Aasta viimase kvartali jooksul osutatud asendusteenuse kulude hüvitamiseks saab toetust taotleda järgmise aasta alguses.
(2) Toetuse saamiseks esitab taotleja ettenähtud tähtajal PRIA-le:
2) Eestit hõlmava asendusteenuse arengukava ja struktuuri, millest nähtub, et olemasoleva struktuuriga on võimalik asendusteenust osutada kõigis Eesti maakondades;
3) «Täiskasvanute koolituse seaduse» kohase koolitusasutusega sõlmitud põllumajandustootja asendaja (edaspidi asendaja) koolituse korraldamise lepingu koopia, kui taotleja ei korralda asendaja koolitust ise;
[RT I, 14.06.2011, 2 - jõust. 17.06.2011]
5) lisas 2 toodud vormi kohase kinnituse selle kohta, et nimetatud põllumajandustootja on väikese või keskmise suurusega ettevõtja.
(3) Eelarveaastal toetust esmakordselt taotledes esitab taotleja kõik lõikes 2 toodud dokumendid. Järgmises taotlusvoorus toetust taotledes esitab taotleja üksnes lõike 2 punktides 1, 4 ja 5 nimetatud dokumendid.
(4) Taotleja võimaldab PRIA-l kohapeal kontrollida kõiki toetuse määramise ja maksmisega seotud dokumente.
§ 8. Taotluse läbivaatamine ja otsuse tegemine
(2) PRIA teeb toetuse määramise või taotluse rahuldamata jätmise otsuse 90 tööpäeva jooksul arvates taotluse esitamise tähtpäevast.
[RTL 2009, 86, 1250 - jõust. 23.11.2009]
Taotlus jäetakse rahuldamata «Maaelu ja põllumajandusturu korraldamise seaduse» §-s 14 sätestatud juhtudel.
§ 10. Toetuse arvutamine ja maksmine
(1) PRIA arvutab taotlejale makstava toetuse suuruse, arvestades ettenähtud toetuse tunnitasu määra ja riigieelarvest eraldatud vahendite suurust ning lepingute alusel taotluses esitatud asendustundide arvu.
(2) Kui nõuetekohaste taotluste rahuldamiseks vajalik toetuse summa ületab toetuse maksmiseks eelarveaastal ettenähtud vahendeid, vähendab PRIA taotlejatele makstava toetuse suurust võrdeliselt taotluses märgitud kuludega, lähtudes § 6 lõikes 1 nimetatud toetuse määrast.
(3) Toetus kantakse taotleja arvelduskontole viie tööpäeva jooksul arvates toetuse määramise otsuse tegemise päevast.
Toetus nõutakse tagasi riigieelarve tuludesse «Maaelu ja põllumajandusturu korraldamise seaduse» §-s 42 sätestatud alustel ja korras.
(1) Põllumajandustootja haiguspäevade ajal tema asendamise kulude hüvitamist saab taotleda alates 1. jaanuarist 2009. a.
(3) Põllumajandustootja lapse põetamise ajal tema asendamise kulude hüvitamist saab taotleda alates 1. juulist 2011. a.
(4) Paragrahvi 6 lõigete 4 ja 5 kohaselt kasutab taotleja toetust alates 1. juulist 2011. a.
(5) Põllumajandustootja rasedus- ja sünnituspuhkuse ajal tema asendamiseks tehtud kulude hüvitamist saab taotleda alates 1. juulist 2013. a.
Lisa 1 Põllumajandustootja asendamise toetuse taotlus

References: § 4

§ 5

§ 6

§ 7

§ 8

§ 10

§ 4

§ 5

§ 6
 § 4

§ 7

§ 8

§ 10
 § 6